Ешмејеров каталог на риби

Каталог на риби ― сеопфатна семрежна база на податоци и референтна работа за научните имиња на видови и родови риби. Тој е светски по својот опсег и е хостиран од Калифорниската академија на науките (КАН). Составен е и постојано е ажуриран од страна на заслужниот кустос на збирката риби при КАН, Вилијам Н. Ешмејер.

Таксономијата што ја води Каталогот на риби, е сметана за авторитативна и е користена како основна референца, на пример, од пошироката светска база на податоци за риби FishBase,FishBase Catalogue of Life, ITIS: Integrated Taxonomic Information System (15 февруари 2015)Bailly, N. (2010) Why there may be discrepancies in the assessment of scientific names between the Catalog of Fishes and FishBase FishBase што вклучува вкрстени референци кон информациите од Каталогот за сите прифатени таксони. Почнувајќи од 2015 година, пребарливиот каталог содржи записи за околу 58.300 имиња на видови риби, од кои околу 33.400 се моментално прифатени (важечки) и за околу 10.600 родови (5.100 важечки).Eschmeyer WN, Fong JD (2015) Species by family/subfamily in the Catalog of Fishes California Academy of Sciences (15 февруари 2015)Biodiversity Information Projects of the World: Catalog of Fishes. . Biodiversity Information Standards (TDWG) project. Информациите дадени за името на кој било вид, воглавно содржат упатување кон изворниот опис, кон типскиот примерок, упатувања кон употребата на името во таксономската книжевност, изјава за моменталниот статус на името и важечкото име на таксонот и семејството на кое припаѓа.

Печатена верзија од 3000 страници во три тома и ЦД-верзија од Каталогот била објавена во 1998 година. На тоа му претходел Каталог на родовите на неодамнешните риби во 1990 година.Rainer Froese: Eschmeyer's Catalog of Fishes  FishBase (15 февруари 2015)

Каталогот бил преименуван во Ешмејеров каталог на риби во 2019 година, а сега го уредуваат Роналд Фрике, Ричард ван дер Лан и Вилијам Н. Ешмејер. Достапен е на интернет и е ажуриран месечно.

 Поврзано 

 FishBase
 Светски регистар на морски видови
 Рибите од светот
 Меѓународен правилник на зоолошка номенклатура

 Наводи 

 Изворен ресурс 

 Ешмејер, Вилијам Н. Семрежна податочна база на Каталогот на риби
 Ешмаер, В.Н. (ур.) 1998. Каталог на риби. Посебна публикација, Калифорниска академија на науките, Сан Франциско. 3 тома. 2905 стр.
 Ешмејер, ВН 1990. Каталог на родови на неодамнешни риби. Калифорниска академија на науките, Сан Франциско. 697 стр.
Категорија:Ихтиолошка книжевност
Категорија:Таксономија на рибите
Категорија:Бази на податоци за биоразновидност